ההתגלות השנייה (שיר)

ממוזער|MRD 32-33 הערות לפואמה "ההתגלות השנייה" (The Second Coming) שפורסמה בקובץ השירים "מייקל רוברטס והרקדנית" בהן מתאר ייטס את הג'ייר הספירלי כפרדיגמה גאומטרית לאופן שבו האדם עובר מחזוריות של גלגול נשמות.

ההתגלות השנייה (The Second Coming), הוא שיר שחובר על ידי המשורר האירי ויליאם בטלר ייטס ב-1919. השיר הודפס לראשונה ב-"Dial" בנובמבר 1920, ולאחר מכן נכלל על ידי ייטס ב-1921, באוסף השירים "מייקל רובארטס והרקדנית" (Michael Robartes and the Dancer). השיר משתמש בדימויים נוצריים לגבי אחרית הימים ולגבי הביאה השנייה. ההתייחסות כאן היא באופן אלגורי כדי לתאר את האווירה שלאחר המלחמה באירופה. השיר נחשב כאחת היצירות העיקריות של השירה המודרניסטית וכבר נדפס במספר אוספים, כולל ב"אנתולוגיית נורטון לשירה מודרנית".

 הקשר היסטורי 
השיר נכתב בשנת 1919 בעקבות המשבר של מלחמת העולם הראשונה ופרוץ מלחמת העצמאות האירית ובעקבות מרידת חג הפסחא, בנקודת זמן שבה הממשלה הבריטית התכוננה לשלוח את הבלאק אנד טאנס לאירלנד. אולם השם הראשון של השיר נקרא על ידי ייטס "הלידה השנייה" (Second Birth) לפני שהוחלף בשם הנוכחי.

 ניתוח 
"ההתגלות השנייה" מכיל דימויים הקשורים באופן ישיר למורשתו של ייטס. בתחילה המבקרים ניתחו את השיר בתור קינה על הירידה של תרבות אירופה בדומה ליצירתו של תומאס סטרנס אליוט, אבל מבקרים מאוחרים יותר ציינו כי הוא מבטא את חזונו האפוקליפטי של ייטס של המכיל תאוריה מטאפיזית המנסה לענות על שאלות הקיום של האדם, חזון שהתעצב במוחו של ייטס החל משנות ה-90 של המאה ה-19. בין האוספים החשובים ביותר של שירתו ניתן להתחיל ולמנות את "הקסדה הירוקה" (1910) ואת "חובות" (1914). ייטס החל להשתמש בשירתו, עם חלוף השנים, בדימויים יותר חסכוניים ויותר נוקשים. דבר זה בא לידי ביטוי באוספי השירים הבאים: "המגדל" (1928), "המדרגות המתפתלות" (1929), ו"שירים חדשים" (1938) אשר הכילו כמה מן הדימויים העוצמתיים ביותר בשירת המאה ה-20.

כאן, ייטס משלב את רעיונותיו על הג'ייר הספירלי - פרדיגמה גאומטרית דרכה הוא מתאר מחזור היסטורי בן כ-2,000 שנה. הוא פרסם לראשונה את הרעיון שלו בספרו "חזון" במסגרתו הוא ניסה לחזות את הצפוי להתרחש בעולם ואת האנרכיה המתהווה 2,000 שנים לאחר לידת ישו. הג'ייר הספירלי משמש את ייטס לתיאור העולם כמסתובב כלפי חוץ, אולם לא ניתן לשחזר את המקור הראשוני של סיבוב זה. חרדות אלה קשורים קשר הדוק לטראומות של יבשת במלחמה ולעלייתם של העידן התעשייתי ושל המיליטריזם בקנה מידה עולמי.

על פי פרשנות אחת, "החיה" מתייחס באופן מסורתי למעמדות השולטים של אירופה, אשר לא היו מסוגלים להגן על התרבות המסורתית של אירופה מן הפן החומרני של התנועות ההמוניות. שורות הסיום של השיר מתייחסות לאמונתו של ייטס כי ההיסטוריה היא מחזורית ובנוסף לכך העידן שבו אנו חיים מייצג את סופו של העידן ההיסטורי שהחל עם עלייתה של הנצרות:

השיר הזה מסמן את המעבר לשלב האחרון בשירתו של ייטס, שלב בו הוא מהרהר על עצם תפקידו של המשורר בסופו של עידן. ייטס חוזר לעסוק בנושאים הקשורים לשלבים המוקדמים של שירתו כגון עיסוק במיסטיקה, הוא פונה להתבוננות פנימה לנפש האדם, שואל שאלות על העצמי ועל תמותה ומורשת, כפי שהודגם באוסף השירים שלו "המגדל".

 קטעי וידאו 
אלי אשד - Eli Eshed - על ייטס | בערב על ויליאם בטלר ייטס - William Butler Yeats 
אסיף רחמים - Asif Rahamim- | בערב על ויליאם בטלר ייטס - William Butler Yeats 

 ראו גם 
ויליאם בטלר ייטס
חזון

 קישורים חיצוניים 
 מבחר תרגומים של השיר וחומר רקע על ייטס, בבלוג יקום תרבות של אלי אשד
 זיוה שמיר, תרגום לשיר "ההתגלות" ועוד תרגומי ייטס, אתר מב"ע, 2023
 אמיר אור, תרגום לשיר "ההתגלות" ועוד במאמר ישו והברבור: מחזוריות קוסמית בשירי ו.ב. ייטס, 2016
 הטקסט של השיר
 עיבוד וידאו חופשי של השיר
 עיבוד כוראוגרפי לשיר ההתגלות השנייה, שהועלה לבמה בתיאטרון באר הנץ בסלייגו, אירלנד, בשנת 2015, לרגל חגיגות יום השנה ה-150 להולדתו של ייטס
 תצוגה של הטקסט המקורי של "ההתגלות השנייה" בספרייה הלאומית של אירלנד
 "ההתגלות השנייה" בהקשר של הספר "חזון"
 הערות לפואמה "ההתגלות השנייה" באתר העוסק בספר "חזון", שפורסמו על ידי ייטס בשנת 1921


 ביאורים 

הערות שוליים

קטגוריה:ספרים אפוקליפטיים
קטגוריה:שירה
קטגוריה:ויליאם בטלר ייטס